Na temelju članka 118. *Zakona o odgoju i obrazovanju u osnovnoj i srednjoj školi* („Narodne novine“ br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17. i 68/18.), *Pravilnika o provođenju aktivnosti u školskim ustanovama na promicanju spoznaje o štetnosti uporabe duhanskih proizvoda za zdravlje* („Narodne novine“ br. 176/03) i članka 51. *Statuta* Osnovne škole Vođinci, Vođinci a u svezi s člankom 35. stavak 1. *Zakona o ograničavanju uporabe duhanskih i srodnih proizvoda* („Narodne novine“ br. 45/17 i 114/18), Školski odbor Osnovne škole Vođinci, Vođinci, na sjednici održanoj dana 23.05.2019. godine donosi:

**PRAVILNIK**

**O PROMICANJU SPOZNAJA ŠTETNOSTI UPORABE DUHANSKIH**

**PROIZVODA ZA ZDRAVLJE**

**I. OPĆE ODREDBE**

**Članak 1.**

Ovim Pravilnikom o promicanju spoznaja štetnosti uporabe duhanskih proizvoda za zdravlje (u daljnjem tekstu: Pravilnik) se radi zaštite zdravlja utvrđuju mjere za ograničavanje uporabe duhanskih proizvoda, promiču spoznaje o štetnosti uporabe duhanskih proizvoda, utvrđuju preventivne mjere protiv pušenja, te nadzor nad provedbom ovog Pravilnika u Osnovnoj školi Vođinci, Vođinci (u daljnjem tekstu Škola).

**Članak 2.**

Pod pojmom duhanski proizvodi smatraju se proizvodi koji sadrže duhan koji može biti genetski modificiran ili ne, a služe pušenju, šmrkanju, sisanju ili žvakanju.

**Članak 3.**

Pod pojmom pušenja duhanskih proizvoda podrazumijeva se uporaba duhanskih proizvoda bez obzira je li dim nastao izgaranjem duhana, udisanjem ili ne, a čija je posljedica dokazano oštećenje zdravlja pušača i svih nepušača koji su izloženi duhanskom dimu.

**Članak 4.**

Promicanje spoznaje o štetnosti uporabe duhanskih proizvoda provodi se trajno, ponajprije u školi, a prema potrebi i izvan škole.

U provođenju odredaba ovog Pravilnika Škola surađuje s roditeljima, skrbnicima i mjerodavnim čimbenicima društvene zajednice.

**II. MJERE ZA OGRANIČAVANJE UPORABE DUHANSKIH PROIZVODA**

**Članak 5.**

Zabranjeno je pušenje u svim zatvorenim prostorijama Osnovne škole Vođinci.

**Članak 6.**

Zabranjeno je pušenje i na svim otvorenim prostorima Škole koji su funkcionalni dio prostora Škole.

**Članak 7.**

Pojmom zatvorena prostorija Škole smatraju se: zbornica, učionice, hodnici, sanitarni prostori, predvorje Škole, ured ravnatelja, tajništvo, računovodstvo, cjelokupni prostor uprave Škole, knjižnica, sportska dvorana te pripadajući prostori kao svlačionice i hodnici, prostorije za odlaganje sredstava za čišćenje, svi ostali prostori koji se nalaze unutar zidova cjelokupne školske zgrade.

**Članak 8.**

Oznake o zabrani pušenja moraju biti istaknute na vidljivim mjestima u skladu s člancima 5., 6., i 7., a zabrane pušenja dužne su se pridržavati sve osobe iz članka 12. ovog Pravilnika.

**III. PREVENTIVNE MJERE PROTIV PUŠENJA**

 **Članak 9.**

Pod preventivnim mjerama protiv pušenja podrazumijevaju se sustavne i kontinuirane aktivnosti vezane uz promicanje spoznaja o štetnim posljedicama pušenja radi poboljšanja kvalitete života i očuvanju zdravlja.

 **Članak 10.**

Škola je kao ustanova koja obavlja djelatnost odgoja i obrazovanja obvezna promicati spoznaje o štetnosti uporabe duhanskih proizvoda za zdravlje u svim razrednim odjelima i odgojno-obrazovnim skupinama, te u svim aktivnostima redovitog obrazovanja.

 **Članak 11.**

Škola će promicanje spoznaja o štetnosti duhanskih proizvoda obavljati prema programu promicanja spoznaje o štetnosti uporabe duhanskih proizvoda za zdravlje koji donosi ministar znanosti i obrazovanja uz suglasnost ministra nadležnog za zdravstvo.

 **Članak 12.**

Odredbi ovog Pravilnika o apsolutnoj zabrani pušenja u unutarnjem i vanjskom prostoru Škole koji je funkcionalni dio prostora Škole, obvezni su se pridržavati svi radnici Škole, učenici, roditelji kao i svi posjetitelji Škole.

**IV. NADZOR**

 **Članak 13.**

Ravnatelj Škole je odgovorna osoba za provedbu apsolutne zabrane pušenja u Školi kao ustanovi za odgoj i obrazovanje sukladno odredbama ovoga Pravilnika.

**Članak 14.**

Nadzor nad provedbom zabrane pušenja u Školi obavljaju prosvjetni inspektori, sanitarni inspektori, zdravstveni inspektori, inspektori rada i gospodarski inspektori Državnog inspektorata.

**Članak 15.**

Kaznom propisanom Zakonom kaznit će se za prekršaj Škola kao pravna osoba:

 - za nepridržavanje odredbi o apsolutnoj zabrani pušenja u Školi sukladno člancima

 5., 6., 7. i 12. ovog Pravilnika.

Kaznom propisanom Zakonom kaznit će se za prekršaj iz stavka 1. ovog članka i ravnatelj Škole kao dogovorna osoba.

**Članak 16.**

Kaznom propisanom Zakonom inspektor iz članka 14. ovog Pravilnika kaznit će na mjestu izvršenja za prekršaj osobu:

- koja je zatečena da puši u prostorima Škole navedenim u člancima 5., 6. i 7. ovog Pravilnika.

**V. PRIJELAZNE I ZAVRŠNE ODREDBE**

**Članak 17.**

*Pravilnik o promicanju spoznaje o štetnosti uporabe duhanskih proizvoda za zdravlje*
od 06.05.2010. godine (KLASA: 011-03/10-01/4; URBROJ: 2188-37-10-1), prestaje važiti danom objavljivanja ovog Pravilnika na oglasnoj ploči Škole.

**Članak 18.**

Ovaj Pravilnik stupa na snagu danom objavljivanja na oglasnoj ploči Škole.

Objava ovog Pravilnika na oglasnoj ploči Škole je  **24.05.2019. godine**.

Predsjednica Školskog odbora: Ravnateljica škole:

 Maja Koštić Katica Gudelj

 \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KLASA: 011-03/19-01/5**

**URBROJ: 2188-37-19-1**